老三陽「退休」 第二代掌舵盼開展新生活 「做足43年今生無悔」
逾40年歷史、以大閘蟹及嘉湖糭作招牌的老字號「老三陽」,近日於舖面張貼「退休」公告,將於清貨後正式結業。「老三陽」第二代接班人、董事總經理祁玉鳳表示,自己由17歲做到今日,形容「43年我未曾過過我正式嘅人生」,故只想「靜靜地退休」保持低調,形容自己今生無悔、「對得住我老竇」。
老三陽結業消息傳出,今日有不少老顧客趕往掃貨,有人特意前來購入幾十支蟹醋,又指平時一提到大閘蟹、醋就會想起老三陽,稱「當然唔想佢結業啦!」,亦有顧客形容為「時代嘅結業」。
「老三陽」第二代掌舵祁玉鳳今日(15日)接受記者電話訪問,她表示對於退休一事只想保持低調、「想靜靜地退休」,她指,目前已經不再入貨,部分食物將會給予相關人士如社區、弱勢社群等,指「(食物)佢有用,我梗係唔會嘥啦!」
祁玉鳳:用我一生青春,今生無悔對得住老竇
回顧接掌老三陽的日子,祁玉鳳哽咽提及到,「我做咗43年,如果我話畀你聽,我由17歲做到今日,我未曾過過我正式嘅人生。」她又指,自己在60歲前「乜嘢都未學過」,希望60歲後可以「過返我以前嘅遺憾」。而老三陽只有祁廣楠及祁玉鳳兩代,後繼無人,她表示,「我用我一生嘅青春,今生無悔,對得住我老竇」。
在老三陽「一腳踢」並不容易,祁玉鳳指,身邊同學全部大學畢業,自己「又擔又抬又揸車送貨」、五勞七傷,形容「乜都夠哂皮啦!」身邊每個老夥計亦已退休。她強調,退休與錢銀無關,只是「夠歲數、想退休,想過返正常嘅人生」,預計店舖亦會丟空幾年。
大閘蟹老顧客:一諗起蟹、醋、糭就會諗起佢
老顧客謝小姐得悉結業消息,特登致電店舖詢問是否營業後再來光顧,立即駕車到訪購入幾十支蟹醋。她表示,光顧老三陽至少10年,以前都會在白沙道舖購買大閘蟹,指「食開大閘蟹,一諗起蟹、醋、糭就會諗起佢」,故「當然唔想佢結業啦!」但認為店舖要結業也無辦法。
同樣是10多年老顧客的何小姐,亦因為得悉結業而特意前來,今日前來購買紅醋,稱「佢唔做,我買多啲返屋企。」她認為老三陽真材實料,住沙田的她特意搭約1小時車光顧店舖,對結業消息她感到可惜,指「又要重新再揾過啦⋯⋯覺得呢間紅糟係最靚。」
顧客有感「時代嘅結業」
另一位住新界顧客盧太就買入金華火腿,她指每次都會特意由新界去港島光顧老三陽;以前家人由第一代老闆祁廣楠時舊舖開始就有光顧,現在就轉由她光顧,合計也已是光顧約40年的家庭。
她認為老三陽的金華火腿夠香,又指「有喺第二度搵過(金華火腿),我哋鍾意瘦嘅,喺第二度就起唔到咁清。」她有感是「時代嘅結業」,稱以後或要到九龍城尋金華火腿,因為新界的金華火腿都皆非正宗。
新顧客:好味一定會再返嚟買
李小姐則是聞說店舖要結業而嘗試購入火腿和糉,指「未試過,執笠咪試下⋯⋯啲人話好食。」不過,她對於香港少一間老店感可惜,認為老店是「一個懷舊、象徵香港精神」,如食過感美味道,會襯結業前再回購。
資料顯示,老三陽最先在中環街市附近開業,後來搬到銅鑼灣白沙道,至2023年撤出改到登龍街分店經營。